Mara ta’ 68 sena tinsab fil-periklu tal-mewt wara li għall-ħabta tas-2.00 a.m. waqgħet it-taraġ fid-dar tagħha li tinsab fi Triq il-Blata l-Kaħla f’Santa Venera. Il-Pulizija qalet li l-vittma nstabet mixħuta fl-art taħt it-taraġ mill-qraba tagħha f’dak li tidher bħala waqgħa aċċidentali. L-investigazzjonijiet dwar dan il-każ għadhom għaddejjin waqt li ġew appuntati diversi esperti biex jassistu l-inkjesta maġisterjali.